  Анжелика Тихонова корреспондент 25-тӥ толшоре Удмуртиын Студентлэсь нуналзэ 42 сюрслэсь трос дышетскисьёс пусъёзы. Ӵапак сомында егитъёс элькунысьтымы вить кун вылӥ дышетсконниосын тодон-валан люкало. Со сярысь Удмуртстат ивортӥз. Студентъёс пӧлысь ӝыныезлэсь тросэз нылъёс луо. Нош заочной но очной амалэн одӥг мындагес егитъёс дышетско Элькунысьтымы вылӥ дышетсконниосын арлы быдэ кунгож сьӧрысь студентъёслэн лыдзы йылэ. 2019-тӥ арын соослэн лыдзы 900-лэсь ятыр вал ини. Тросэз соос пӧлысь бускель кунъёсысь, Египетысь, Иранысь вуэмъёс луо.  Тросэзлы студентъёслы 18-23 арес (63 процентэзлэн), куиньмос люкетэз - 24 арес но бадӟымгес, 1 процентэз – 17 арес но пиналгес 30 сюрслэсь трос егитъёс (70 процентэз) бакалавриат программая дышетско, 5 сюрсэз – (12 процентэз) – магистратурая 46 процентэз студентъёс коньдон тырыса тодон-валан люкало. Нош 62 процентэз умой дышетскемзы понна стипендия басьто. Озьы ик дышетсконын но спортын асьсэды умой возьматэм 119 студентъёслы нимъям стипендия тыро, 32 студентъёслы - Росси кивалтэтлэсь стипендиоссэ, 19 адямилы – Росси азьмуртлэсь стипендиоссэ. Дышетсконын сяна, егитъёс волонтёр ужен но выро. Асмылкыдчиос пӧлын тросэз очной амалэн дышетскисьёс луо (38 процентэз).  Тодэ вайытом, туэ элькунамы Студентлэсь нуналзэ онлайн но офлайн амалъёсын пусъёзы.  Тегъёс: Мерлык Ижкар Удмуртстат студентъёс Удмуртия вылӥдышетсконниос праздникъёс  